Számlapárbajt vívott két orosz újgazdag egy londoni klubban | Szórakozás | Szeged - delmagyar.hu
Szórakozás > Számlapárbajt vívott két orosz újgazdag egy londoni klubban Számlapárbajt vívott két orosz újgazdag egy londoni klubban
MTI	2013.10.11. 14:45
Számlapárbajt vívott egymással két orosz újgazdag London Mayfair negyedének egyik éjszakai klubjában: összesen 130 ezer fontot (45 millió forintot) ittak el.	A verseny arra ment ki, hogy a két harmincas éveiben járó férfi közül melyik tud magasabb számlát elérni. Felváltva rendeltek maguknak és asztaltársaságuknak, mindig többet és többet, zömmel igen drága pezsgőt. A viadal elég szoros volt. A szórakozóhely hajnali háromkor zárt, és a győztes végeredménye 66 ezer 778 font és 91 penny lett. A vesztes 64 ezer 279 fontos és 70 pennys számlát produkált. A győztes asztaltársasága örömujjongásban tört ki és ugrálva ünnepelte a sikert. Az igazi győztes mindazonáltal a szórakozóhely lett: rekordbevétel ütötte pincérei markát. "Már a 10-15 ezer fontos számla is ritkaságnak számít, nem hogy két 65 ezres" - idézte a The Daily Telegraph című brit lap pénteken a klub szóvivőjét. Ami az italokat illeti, elfogyott egyebek közt 64 palack Dom Perignon pezsgő - amelyből egy üveg csaknem 100 ezer forintnyi fontba kerül a klubban -, 25 Crystal pezsgő, 16 üveg Armand de Brignac Ace of Spades pezsgő, 12 palack Dom Perignon Rose, 10 üveg Peroni, 20 doboz Red Bull. A két társaság azért vizet is ivott, de nem túl sokat: ásványvízből csak nyolc palackkal rendelt. Kövessen minket, kommentelje híreinket a Delmagyar.hu Facebook oldalán!
NépszerűMentőhelikopterrel vitték kórházba a leforrázott hároméves kislánytBotka már majdnem olyan népszerű, mint OrbánFény derült egy olyan nukleáris balesetre, amely mellett Csernobil eltörpülMa 16.50-től: Silkeborg-MOL-Pick Szeged (online)Szegeden keresték az énekesekben az X-FaktortFokozatosan megszűnik a késés a szegedi vasútvonalon
Szórakozás > Számlapárbajt vívott két orosz újgazdag egy londoni klubban Önnek ajánljukFordulópont lehet az Alzheimer-kór gyógyításában egy új brit felfedezésA kutatók szerint az új szer alapján fejlesztendő tabletta az Alzheimer-kóron kívül a Parkinson-kórt… Tovább olvasomBetöltés